**NÁRODNÁ RADA SLOVENSKEJ REPUBLIKY**

IX. volebné obdobie

**790**

**VLÁDNY NÁVRH**

**ZÁKON**

**z ..... 2025,**

**ktorým sa mení a dopĺňa zákon č. 143/1998 Z. z. o civilnom letectve (letecký zákon) a o zmene a doplnení niektorých zákonov v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 143/1998 Z. z. o civilnom letectve (letecký zákon) a o zmene a doplnení niektorých zákonov v znení zákona č. 37/2002 Z. z., zákona č. 136/2004 Z. z., zákona č. 544/2004 Z. z., zákona č. 479/2005 Z. z., zákona č. 11/2006 Z. z., zákona č. 278/2009 Z. z., zákona č. 513/2009 Z. z., zákona č. 136/2010 Z. z., zákona č. 241/2011 Z. z., zákona č. 404/2011 Z. z., zákona č. 402/2013 Z. z., zákona č. 58/2014 Z. z., zákona č. 299/2014 Z. z., zákona č. 91/2016 Z. z., zákona č. 305/2016 Z. z., zákona č. 177/2018 Z. z., zákona č. 213/2019 Z. z., zákona č. 90/2020 Z. z., zákona č. 312/2020 Z. z., zákona č. 354/2021 Z. z., zákona č. 187/2022 Z. z., zákona č. 205/2023 Z. z., zákona č. 161/2024 Z. z., zákona č. 366/2024 Z. z. a zákona č. 26/2025 Z. z. sa mení a dopĺňa takto:

1. V § 6 ods. 1 sa slová „bezpečnosti civilného letectva, z obranných a bezpečnostných dôvodov a pri ohrození verejného zdravia“ nahrádzajú slovami „podľa odsekov 2 a 3“.
2. V § 6 ods. 2 sa na konci pripája táto veta: „Ak sa zákaz alebo obmedzenie vykonávania určených civilných letov vzťahuje aj na vykonávanie letov bezpilotnými lietadlami, Dopravný úrad určí aj zemepisnú oblasť UAS.“.
3. V § 6 odseky 3 a 4 znejú:

„(3) Ak odsek 8 neustanovuje inak, ministerstvo vyhlasuje rozhodnutím zákaz alebo obmedzenie vykonávania určených civilných letov v určenej časti vzdušného priestoru

a) z obranných dôvodov,

b) z bezpečnostných dôvodov,

c) pri ohrození verejného zdravia,

d) na zabránenie šírenia a pri eradikácii nákazlivých chorôb zvierat,1la)

e) na zabránenie šírenia a pri eradikácii organizmov škodlivých pre rastliny.1lb)

(4) Ministerstvo vyhlási zákaz alebo obmedzenie podľa odseku 3 na základe uznesenia vlády Slovenskej republiky, právne záväzného aktu Európskej únie alebo odporúčania príslušného orgánu Európskej únie. Ministerstvo vyhlási zákaz alebo obmedzenie podľa

a) odseku 3 písm. a) aj na základe záväzkov vyplývajúcich Slovenskej republike z členstva v organizácii vzájomnej kolektívnej bezpečnosti alebo na základe odôvodnenej žiadosti ministerstva obrany,

b) odseku 3 písm. b) aj na základe odôvodnenej žiadosti ministerstva vnútra,

c) odseku 3 písm. c) aj na základe odôvodnenej žiadosti Ministerstva zdravotníctva Slovenskej republiky (ďalej len „ministerstvo zdravotníctva“) ako orgánu verejného zdravotníctva,

d) odseku 3 písm. d) a e) aj na základe odôvodnenej žiadosti Ministerstva pôdohospodárstva a rozvoja vidieka Slovenskej republiky (ďalej len „ministerstvo pôdohospodárstva“).“.

Poznámky pod čiarou k odkazom 1la a 1lb znejú:

„1la) Čl. 5 ods. 1 nariadenia Európskeho parlamentu a Rady (EÚ) 2016/429 z 9. marca 2016 o prenosných chorobách zvierat a zmene a zrušení určitých aktov v oblasti zdravia zvierat („právna úprava v oblasti zdravia zvierat“) (Ú. v. EÚ L 84 31.3.2016) v platnom znení.

1lb) Čl. 3 nariadenia Európskeho parlamentu a Rady (EÚ) 2016/2031 z 26. októbra 2016 o ochranných opatreniach proti škodcom rastlín, ktorým sa menia nariadenia Európskeho parlamentu a Rady (EÚ) č. 228/2013, (EÚ) č. 652/2014 a (EÚ) č. 1143/2014 a zrušujú smernice Rady 69/464/EHS, 74/647/EHS, 93/85/EHS, 98/57/ES, 2000/29/ES, 2006/91/ES a 2007/33/ES (Ú. v. EÚ L 317, 23.11.2016) v platnom znení.“.

1. V § 6 sa za odsek 4 vkladajú nové odseky 5 a 6, ktoré znejú:

„(5) Ministerstvo v rozhodnutí podľa odseku 3 určí najmä lety, na ktoré sa zákaz alebo obmedzenie vzťahuje, časť vzdušného priestoru, v ktorej je vykonanie letu zakázané alebo obmedzené a dobu platnosti zákazu alebo obmedzenia.

(6) Ak sa zákaz alebo obmedzenie vykonávania určených civilných letov podľa odseku 3 vzťahuje aj na vykonávanie letov bezpilotnými lietadlami, ministerstvo určí aj zemepisnú oblasť UAS a jej určenie bezodkladne oznámi Dopravnému úradu alebo osobe poverenej podľa § 7a ods. 12; Dopravný úrad alebo osoba poverená podľa § 7a ods. 12 sprístupní informácie o určenej zemepisnej oblasti UAS podľa § 7a ods. 12.“.

Doterajšie odseky 5 a 6 sa označujú ako odseky 7 a 8.

1. V § 6 ods. 7 sa slová „odsekov 2 až 4“ nahrádzajú slovami „odsekov 2 a 3“ a vypúšťajú sa slová „alebo odseku 4“.
2. V § 7a ods. 1 sa slovo „neustanovuje“ nahrádza slovami „a § 6 ods. 6 neustanovujú“.
3. V § 7a odsek 10 znie:

„(10) Ak Dopravný úrad alebo ministerstvo určuje zemepisnú oblasť UAS zároveň s vyhlásením zákazu alebo obmedzenia vykonávania určených civilných letov podľa § 6 ods. 2 alebo ods. 6, odseky 3 až 5 a 8 sa neuplatňujú.“.

1. V § 7a ods. 13 sa pred prvú vetu vkladá nová prvá veta, ktorá znie: „Dopravný úrad sprístupňuje informácie podľa odseku 12 na svojom webovom sídle.“.
2. V § 7a ods. 13 druhá veta znie: „Dopravný úrad môže na sprístupnenie informácií podľa odseku 12 zriadiť informačný systém o zemepisných oblastiach UAS, ktorý je informačným systémom verejnej správy, ktorého správcom a prevádzkovateľom je Dopravný úrad, alebo informácie podľa odseku 12 sprístupniť prostredníctvom informačného systému Európskej únie o zemepisných oblastiach UAS.“.
3. V § 43 sa slová „Ministerstvom pôdohospodárstva a rozvoja vidieka Slovenskej republiky (ďalej len „ministerstvo pôdohospodárstva“)“ nahrádzajú slovami „ministerstvom pôdohospodárstva“.
4. V § 47 písm. e) sa slová „z obranných a bezpečnostných dôvodov (§ 6 ods. 3) a pri ohrození verejného zdravia (§ 6 ods. 4)“ nahrádzajú slovami „(§ 6 ods. 3) a určuje zemepisné oblasti UAS (§ 6 ods. 6)“.
5. V § 47 písm. n) sa slová „Ministerstvom pôdohospodárstva Slovenskej republiky“ nahrádzajú slovami „ministerstvom pôdohospodárstva“.

**Čl. II**

Tento zákon nadobúda účinnosť dňom vyhlásenia.